ائل اوبا – بئله لیکه عبید الله بصره ده ن چیخیب مسلم بن عمرو باهلی و شریک بن حارثی و اطرافینداکیلار و اهل بیتی ایله کوفه یه یوللاندى. نهایت باشیندا قارا عمامه و اوزونده نقاب کوفه یه گیردی.
کوفه اهلینه امام حسین علیه السلامین گلجه گی خبری گلدیگینه گؤره اونلار امامین انتظارینی چکیردیلر. زیاد اوغلو ایسه نقاب اورتمکله اؤزونون کیم اولدوغونو گیزلتمک ایسته ییردی.
بئله لیکله کوفه اهلی اونو امام حسین بیلیب سالام اولسون سنه ای پیمغبر بالاسی دئیه خوش گلدین اندیردیلر. او ملعون ایسه اهالینین بوجور یاناشماسیندان آجیقلانیردی. او خالقین امام حسینه اولان هوسیندن آجیقلانیب اصحابینا دئدی: بونلاری ذهنیمده تصور ائتدیگیم کیمی گؤرورم.
اهالی چوخالدیقدا مسلم بن عمرو باهلی اوجا سسله دئدی: ای جماعت بودور امیرینیز عبید الله بن زیاد .
بونونلا کوفه لیلرین قلبینه قورخو چوکوب کدرلندیلر. نهایت زیاد اوغلو الاماره ساراینیا گیردی. ائرته سی گون منادی الصلوه الجماعه (جماعت نامازی) نیداسی وئردی.
او دؤورون عادتینه گؤره اهمیتلی بیر حادثه باش وئردیکده اهالینی جماعت نامازینا چاغیراردیلار. بو چاغریشی ائشیدنلر ایسه مسجده توپلاشیردیلار.
اهالی مسجیده توپلاندیقدا زیاد اوغلو منبره چیخدی. آللاها حمد و ثنادان سونرا دئدی:
امیرالمؤمنین یزید بن معاویه ( آللاه اونو اصلاح ائتسین) منی سیزین شهرینیزه والی تعیین ائتمیشدیر. او منه بویورق ائتمیشدیر کی ، مظلوملارا انصاف ائده م. محروملارا باغیش وئره م. سؤزه باخیب اطاعت ائده نه احسان ائده م. خالق آراسیندا شبهه تؤره دیب آیریلیق سالیب عیصانا چاغیرانلارا چنینلیک توره ده م.
من امیرالمؤمنین امرینی اجرا اندیره م. بویون اگنلره اوره یی یانان آتایام. اوخوم و قیلینجیم عهدیمدن چیخیب مخالفت ائده نلر اوچوندور.
هر کس اؤزونو گورومالیدیر (یزیده عصیان ائتمکدن چکیندیرملیدیر) الصدق ینبئى عند لاالوعید
سونرا منبرده ن ائندی و حؤکومت آداملارینی و دیگر آداملاری شدتله مؤاخذه ائدیب دئدی: منیم اوچون بو شهردہ کی غریب آداملارین آدینی یازین.
امیرالمؤمین یزید بن معاویه نی ایسته ینلرین و حروریه طرفدارلارینین همده شبهه لی و فتنه فساد تؤره تمک ایسته نیلرین آدینی یازین.
هر کیم اونلارین آدینی یازارسا برائت قازاناجاقدیر. یوخسا الى آلتینداکیلارین و قوناقلارینین بیزه مخالف اولمادیغینی ضمانت انتملیدیر.
بو ایشی گؤرمه ین کیسمه نین عذرو یوخدور. اونون مالی و قانی بیزه حالالدیر.
بیرینین یانیندا امیرالمؤمنین یزیدین دوشمنی تاپیلارسا ، اؤز قاپیسی قارشیسیندا آسیلاجاقدیر. عطاسی کسیلیب عمان دیارینا سورگون ائدیله جکدیر.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab